L'Iscla del tresaur


Sinòpsi 

Quand Jim Hawkins dobrís lo còfre de Billy Bones, sospeita pas que partirà qualques jorns mai tard luènh dels sieus e de l’albèrga familiala, a bòrd de l’Hispaniola, cap a l’Iscla del Tresaur. Mas las causas se debanaràn pas coma cal pel jove aventurièr qui deurà especialament afrontar Long John Silver, un cosinièr sanguinari, e sos compaires.

L’Iscla del Tresaur, lo roman mai conegut de Robert Louis Stevenson, influencièt l’imaginari de fòrça legeires.